12. ฐานะการเงินและผลการดำเนินงาน

(1) งบการเงิน : ในระยะเวลา 3 ปีที่ผ่านมา (ปี 2544-2546) (ก) สรุปรายงานการสอบบัญชี

ในปี 2544 และ ปี 2545 นางสาวรุ้งนภา เลิศสุวรรณกุล ผู้สอบบัญชีรับอนุญาต ทะเบียนเลข 3516
และในปี 2546 นางสาวรัตนา จาละ ผู้สอบบัญชีรับอนุญาต ทะเบียนเลข 3734 บริษัท สำนักงาน
เอินส์ท แอนด์ ยัง จำกัด ได้ตรวจสอบงบการเงินรวม สำหรับปีสิ้นสุดวันที่ 31 ธันวาคม
2544-2546 และแสดงความเห็นไว้อย่างไม่มีเงื่อนไข
ว่างบการเงินที่ได้ตรวจสอบแสดงถึงฐานะการเงิน
ผลการดำเนินงานและกระแสเงินสดที่ถูกต้องตามที่ควรในสาระสำคัญตามหลักการบัญชีที่รับรองทั่วไป

  [](ข) สรุปงบการเงินรวม

[]

[]

[]

[]

[] (ค) อัตราส่วนทางการเงินที่สำคัญ

(2) คำอธิบายและการวิเคราะห์ฐานะการเงินและผลการดำเนินงาน (ก) ผลการดำเนินงาน 1.
ภาพรวมของผลการดำเนินงาน

ปี 2546
เป็นอีกปีหนึ่งที่บริษัทได้รับผลกระทบจากนโยบายของรัฐบาลที่ต้องการเพิ่มมูลค่าวัตถุดิบยางพารา
ความต้องการวัตถุดิบยางพาราของผู้ผลิตยางกึ่งแปรรูปที่เพิ่มขึ้น และสภาพภูมิอากาศที่เปลี่ยนแปลง
ทำให้ราคาวัตถุดิบยางพาราเพิ่มขึ้นอย่างต่อเนื่อง
ส่งผลให้ปริมาณธุรกิจของบริษัทเพิ่มขึ้นโดยพิจารณาจากยอดขายปี 2546 ที่มีอยู่ 4,573 ล้านบาท
เพิ่มขึ้น 1,497 ล้านบาท หรือ ร้อยละ 49%
และเมื่อพิจารณาถึงผลกระทบของราคาขายสินค้าของบริษัทที่มีต่อผู้ซื้อสินค้า กลุ่มธุรกิจน้ำยางข้น
และกลุ่มธุรกิจถุงมือยางสามารถปรับราคาขายสินค้าได้สูงขึ้นตามต้นทุนขายที่สูงขึ้น
ทำให้สามารถรักษาระดับผลกำไรใกล้เคียงเดิมและเพิ่มขึ้นได้
ในขณะที่กลุ่มธุรกิจเส้นด้ายยางยืดไม่สามารถปรับราคาขายได้ในทันทีที่ต้นทุนขายเพิ่มขึ้นเนื่องจากผู้ซื้อ
(ต่างประเทศ)ไม่สามารถรับระดับขายสินค้าที่เพิ่มขึ้นได้
และเมื่อผู้ซื้อชลอการซื้อลงทำให้การแข่งขันด้านราคาขายของผู้ผลิตเส้นด้ายยางยืดในประเทศและต่างประเทศมีมากขึ้น
ทำให้ไม่สามารถสร้างรายได้ให้ครอบคลุมค่าใช้จ่ายที่เกิดขึ้น เป็นผลให้มีผลขาดทุน
เมื่อรวมผลการดำเนินงานทั้งกลุ่มบริษัทมีผลขาดทุนสุทธิ 12.72 ล้านบาท
(แต่มีรายการสำรองการเสื่อมสภาพและการลดมูลค่าของสินค้า

(สินค้าคงเหลือ) ที่ยังไม่รับรู้จริง 12.81 ล้านบาท ซึ่งหากบวกกลับรายการดังกล่าว
บริษัทควรมีกำไร 0.10

ล้านบาท)

2. ผลการดำเนินงานของกลุ่มธุรกิจหลัก

  กลุ่มน้ำยางข้น :

(1) รายได้จากการขาย ปี 2546 อยู่ที่ 4,183 ล้านบาท เพิ่มขึ้น 1,495 ล้านบาทหรือร้อยละ 56
เมื่อเทียบกับปี 2545 เป็นผลจากการเพิ่มขึ้นของปริมาณการขาย ที่อยู่ในระดับ 136,597
ตันหรือเพิ่มขึ้นร้อยละ 17.70 และการที่ราคาขายเพิ่มขึ้นจากการปรับตัวตามราคาวัตถุดิบ
ทำให้ราคาขายเฉลี่ยเพิ่มขึ้นจากปีก่อนมาอยู่ที่ 28.60 บาท/กก. หรือเพิ่มขึ้นร้อยละ 33

(2) รายได้อื่น อยู่ที่ 18.52 ล้านบาท ลดลง 0.89 ล้านบาท หรือร้อยละ 4.59

(3) ต้นทุนขายและค่าใช้จ่ายรวม ต้นทุนขายและค่าใช้จ่ายรวมอยู่ที่ 4,113 ล้านบาท เพิ่มขึ้น
1,483 ล้านบาท หรือ ร้อยละ 57 เนื่องจากปริมาณการขายและราคาวัตถุดิบที่สูงขึ้น

(4) กำไร (ขาดทุน) กำไรสุทธิ 69 ล้านบาท เพิ่มขึ้น 4 ล้านบาท หรือเพิ่มขึ้นร้อยละ 5.52
อัตรากำไรสุทธิลดลงอยู่ที่ร้อยละ 1.83 (จากอัตรากำไรสุทธิปี 2545 อยู่ที่ร้อยละ 2.69)
เป็นผลกระทบจากภาวะราคายางพาราที่ปรับตัวขึ้นมาอยู่ในระดับที่สูงมาก

(5) อัตราผลตอบแทนต่อผู้ถือหุ้น การจ่ายเงินปันผลจากกำไรสุทธิปี 2545 ที่มาจ่ายในปี 2546
มีจำนวน 3 บริษัท คือ บริษัท และบริษัทย่อย 2 แห่ง คือ บจก.เอ็กซ์เซลรับเบอร์ และ

บจก.โอเรียนท์สุราษฎร์รับเบอร์ลาเท็คซ์ โดยจ่ายจำนวน 40.86 , 17.50 และ 30.00 ล้านบาท
หรือ ร้อยละ 55, 100 และ 93 ตามลำดับ ซึ่งจ่ายไม่เกินนโยบาย

กลุ่มเส้นด้ายยางยืด : (1) รายได้จากการขาย ปี 2546 มีรายได้จากการขาย 655 ล้านบาท
เพิ่มขึ้น 231 ล้านบาท หรือ ร้อยละ 55 เป็นผลจากการเพิ่มขึ้นของกำลังการผลิต
ทำให้ปริมาณการขายสูงขึ้นมาอยู่ในระดับ 9,934 ตัน หรือ เพิ่มขึ้นร้อยละ 42
และการที่ราคาขายเพิ่มขึ้นจากการปรับตัวตามราคาวัตถุดิบ
ทำให้ราคาขายเฉลี่ยเพิ่มขึ้นจากปีก่อนมาอยู่ที่ 66.70 บาท/กก. หรือ เพิ่มขึ้นร้อยละ 6

(2) รายได้อื่น อยู่ที่ 37.49 ล้านบาท (ทั้งนี้เป็นการเพิ่มขึ้นจากการขายสินทรัพย์ถาวร 24.76
ล้านบาท) เพิ่มขึ้น 26.88 ล้านบาท หรือ ร้อยละ 253

(3) ต้นทุนขายและค่าใช้จ่ายรวม ต้นทุนขายและค่าใช้จ่ายรวมอยู่ที่ 779 ล้านบาท เพิ่มขึ้น 360
ล้านบาท หรือ ร้อยละ 86 เนื่องจากปริมาณการขายและราคาวัตถุดิบที่เพิ่มขึ้นมาอยู่ในระดับที่สูง

(4) กำไร (ขาดทุน) มีผลขาดทุนสุทธิ 71 ล้านบาท ต่างจากปี 2545 ที่มีผลกำไรสุทธิ 15
ล้านบาท ทั้งนี้จากสาเหตุราคาวัตถุดิบที่อยู่ในระดับสูงมาก
แต่ไม่สามารถปรับราคาขึ้นกับลูกค้าได้ตามต้นทุนที่สูงขึ้น ประกอบกับการขยายกำลังผลิต
ทำให้มีภาระค่าเสื่อมราคาสูง ทั้งนี้ ฝ่ายบริหารได้ตระหนักถึงความสำคัญของสถานการณ์ดังกล่าว
โดยมีความคาดหมายว่าระดับราคาวัตถุดิบในปี 2547 จะใกล้เคียงกับปี 2546
ซึ่งทางฝ่ายบริหารได้กำหนดแนวทางการบริหารงานอย่างชัดเจนในการมุ่งเน้นการเข้าถึงลูกค้าให้มากขึ้นกว่าเดิม
การศึกษาและพัฒนาผลิตภัณฑ์เดิมและผลิตภัณฑ์ใหม่ที่ตรงกับความต้องการของลูกค้าเฉพาะกลุ่ม เช่น
การสร้างความแตกต่างด้านขนาดผลิตภัณฑ์ คุณภาพที่ดีของสินค้า
คุณสมบัติเฉพาะตัวของผลิตภัณฑ์ที่ใช้ในอุตสาหกรรมของลูกค้า และ
การตอบสนองความต้องการของลูกค้ากลุ่มเดิมมากขึ้นเพื่อเพิ่มปริมาณคำสั่งซื้อจากลูกค้ากลุ่มเดิม
ด้วยต้นทุนที่บริษัทสามารถทำกำไร

(5) อัตราผลตอบแทนต่อผู้ถือหุ้น ไม่มีการจ่ายเงินปันผล

  (ข) สถานะการเงิน

1. สินทรัพย์ สินทรัพย์รวมอยู่ที่ 2,985 ล้านบาท เพิ่มขึ้น 650 ล้านบาท หรือเพิ่มขึ้นร้อยละ 28
จากปี 2545 เป็นการเพิ่มในสินทรัพย์หมุนเวียน 536 ล้านบาท และเพิ่มในสินทรัพย์ไม่หมุนเวียน
114 ล้านบาท

1.1 ส่วนประกอบของสินทรัพย์ ในปี 2546 ส่วนประกอบที่สำคัญ คือ - สินทรัพย์หมุนเวียน อยู่ที่
1,872 ล้านบาท เพิ่มขึ้น 536 ล้านบาท มีการเพิ่มขึ้นใน 2 รายการหลักที่สำคัญคือ ลูกหนี้การค้า
เพิ่มขึ้น 187 ล้านบาท หรือเพิ่มขึ้นร้อยละ 28 และ สินค้าคงเหลือเพิ่มขึ้น 285 ล้านบาท หรือ
เพิ่มขึ้นร้อยละ 57 ซึ่งการเพิ่มขึ้นของ 2
รายการดังกล่าวเป็นการเพิ่มขึ้นของราคาสินค้าที่ขายให้กับลูกหนี้ที่สูงขึ้นและมูลค่าสต็อกที่เก็บสูงขึ้นตามราคาวัตถุดิบที่สูงขึ้น
โดยเมื่อพิจารณาร่วมกับ ระยะเวลาเก็บหนี้เฉลี่ย และ ระยะเวลาขายสินค้าเฉลี่ย ที่เท่ากับ 62 วัน
และ 56 วัน ตามลำดับนั้น
เห็นได้ว่ามีระยะเวลาเก็บหนี้และระยะเวลาขายสินค้าเฉลี่ยใกล้เคียงกันกับปีที่แล้ว

- ที่ดิน อาคารและอุปกรณ์ อยู่ที่ 968 ล้านบาท เพิ่มขึ้น 52 ล้านบาท ในปี 2546
มีการเพิ่มขึ้นของรายการสินทรัพย์ ที่ดิน อาคารและอุปกรณ์ รายการสำคัญคือ โรงงานน้ำยางข้น 1
โรงที่ จังหวัดชุมพร มูลค่า 112 ล้านบาท และ
การก่อสร้างบ่อบำบัดน้ำเสียและปรับปรุงอาคารของกลุ่มโรงงานผลิตน้ำยางข้น
นอกจากนี้มีรายการค่าเสื่อมราคาและค่าใช้จ่ายรอตัดบัญชีที่เป็นรายการหักจากสินทรัพย์ ที่ดิน
อาคารและอุปกรณ์ อยู่ 84 ล้านบาท

1.2 คุณภาพสินทรัพย์ - สินทรัพย์

ในปี 2546 บริษัทมีการสำรองการเสื่อมสภาพและการลดมูลค่าของสินค้าคงเหลือ จำนวน 12.81
ล้านบาท ซึ่งมีสัดส่วนที่น้อยเพียงร้อยละ 1.6 ของสินค้าคงเหลือรวม

  - ลูกหนี้ ณ วันที่ 31 ธันวาคม 2546 บริษัทและบริษัทย่อยมีลูกหนี้การค้าก่อน

หักค่าเผื่อหนี้สงสัยจะสูญ จำนวน 822 ล้านบาท มีโครงสร้างลูกหนี้ ดังนี้
ยังไม่ครบกำหนดชำระร้อยละ 75 และเกินกำหนดชำระน้อยกว่า 90 วัน ร้อยละ 22 ซึ่งไม่สูงนัก
ส่วนที่ตั้งค่าเผื่อหนี้สงสัยจะสูญไว้ครบแล้ว มีจำนวน 23 ล้านบาท หรือเพียงร้อยละ 3
ซึ่งส่วนใหญ่ผิดนัดชำระเกินกว่า 1 ปี หรืออยู่ระหว่างการดำเนินคดี 2. สภาพคล่อง 2.1
กระแสเงินสด ณ วันสิ้นปี 2546 งบรวมมีการเปลี่ยนแปลงกระแสเงินสด ดังนี้ -
เงินสดสุทธิใช้ไปในกิจกรรมดำเนินงาน อยู่ที่ 480 ล้านบาท
เป็นเงินสดใช้ไปในกิจกรรมดำเนินงานมากกว่าที่ใช้ไปในปี 2545 อยู่ 219 ล้านบาท
ซึ่งเกิดจากการลงทุนในลูกหนี้การค้าและสินค้าคงเหลือที่มากขึ้น
เนื่องจากราคาซื้อวัตถุดิบและราคาขายในปี 2546 สูงกว่าปีก่อน -
เงินสดสุทธิใช้ไปในกิจกรรมลงทุน อยู่ที่ 205 ล้านบาท
เป็นเงินสดใช้ไปในกิจกรรมลงทุนน้อยกว่าที่ใช้ไปในปี 2545 อยู่ 133 ล้านบาท
เนื่องจากมีการลงทุนในสินทรัพย์ถาวรตามที่กล่าวมาแล้ว

- เงินสดสุทธิจากกิจกรรมจัดหาเงิน อยู่ที่ 717 ล้านบาท เกิดจากการใช้
เงินเพื่อลงทุนในสินทรัพย์ถาวรและใช้ในการดำเนินงานเพิ่มขึ้น

2.2 อัตราส่วนสภาพคล่องที่สำคัญ - อัตราส่วนสภาพคล่อง อยู่ที่ 0.92 เท่า ลดจาก 0.97
เท่าของปีก่อน การเปลี่ยนแปลงที่สำคัญเกี่ยวกับรายการค้าปกติ คือ การก่อหนี้ระยะสั้นเพิ่มขึ้น 652
ล้านบาท เพื่อลงทุนเพิ่มในสินทรัพย์หมุนเวียนรายการใหญ่ คือ ลูกหนี้การค้า และ สินค้าคงเหลือ

- อัตราส่วนสภาพคล่องหมุนเร็ว อยู่ในระดับ 0.49 เท่า ลดลงจาก 0.56 เท่าในปีก่อน
แม้ว่าสินทรัพย์ที่มีสภาพคล่องสูง คือ เงินสดและลูกหนี้การค้าเพิ่มขึ้น
แต่อัตราการเพิ่มของหนี้สินหมุนเวียนสูงกว่าการเพิ่มของสินทรัพย์เล็กน้อย

  2.3 ระยะเวลาครบกำหนดของหนี้ระยะสั้นที่ มีผลต่อสภาพคล่อง ณ สิ้นปี 2546

บริษัทและบริษัทย่อยมีหนี้ระยะสั้นที่ครบกำหนดในปี 2547 รวม 79.12 ล้านบาท คาดว่า
บริษัทจะมีกระแสเงินสดที่เพียงพอต่อการชำระหนี้ในปี 2547
จากรายการที่บวกกลับในกระแสเงินสดรับ คือ
ค่าเสื่อมราคาและค่าใช้จ่ายรอตัดบัญชีรวมกับที่คาดว่าจะเกิดในปี 2547 ซึ่งจะมีเพียงพอต่อการ
คืนหนี้ดังกล่าว

  3. รายจ่ายลงทุน

  3.1 รายจ่ายลงทุนที่ผ่านมาของบริษัทในปี 2546 บริษัทมีการจ่ายเงินลงทุนในบริษัท

ร่วมและบริษัทย่อยรวม 191 ล้านบาท
เพื่อเป็นการชำระค่าหุ้นเพิ่มทุนในโครงการเก่าที่เคยได้รับอนุมัติไปแล้วในปีก่อนๆ
การลงทุนในโครงการใหม่ เช่น โครงการปลูกสวนยางพารา
โครงการทำธุรกิจนายหน้าซื้อขายล่วงหน้า และการเพิ่มสภาพคล่องให้แก่บริษัทย่อย

อนึ่ง ในการประชุมกรรมการครั้งที่ 2/2547 ได้อนุมัติซื้อเงินลงทุนในหุ้นสามัญของบริษัท
ไทยรับเบอร์ซิตี้ จำกัด (บริษัทย่อย) เพิ่มจากผู้ถือหุ้นอีกรายหนึ่ง
เพื่อเพิ่มสัดส่วนการลงทุนจากร้อยละ 90 เป็นร้อยละ 100 โดยซื้อในราคาตามมูลค่าหุ้นที่ตราไว้หุ้น
ทำให้รับรู้ผลขาดทุน 0.10 ล้านบาทเมื่อเทียบกับมูลค่าหุ้นตามบัญชี วัตถุประสงค์ของการลงทุนเพิ่ม
เพื่อให้บริษัทฯ เป็นผู้ถือหุ้นใหญ่เพียงรายเดียว
ซึ่งช่วยเพิ่มความคล่องตัวในการบริหารงานและการตกลงราคาในการทำรายการค้าตามปกติกับผู้ถือหุ้นรายดังกล่าว
ทั้งนี้ บริษัทย่อยไม่มีภาระหนี้สินและการค้ำประกันใดๆ

4. แหล่งที่มาของเงินทุน 4.1 ความเหมาะสมของโครงสร้างเงินทุน
อัตราส่วนหนี้สินต่อส่วนของผู้ถือหุ้น อยู่ที่ 3.24 เท่าเพิ่มขึ้นจาก 2 เท่า ในปี 2545
ซึ่งเกิดจากการที่หนี้สินเพิ่ม 652
ล้านบาทและส่วนผู้ถือหุ้นที่ลดลงจากเงินปันผลจากผลการดำเนินงานปี 2545
และการสำรองการเสื่อมสภาพและการลดมูลค่าของสินค้า 71 ล้านบาท ทั้งนี้ในการเพิ่มของหนี้สิน
สาเหตุหลักเกิดจากการที่ต้องลงทุนในลูกหนี้และสินค้าคงเหลือ
เป็นมูลค่าที่มากแปรตามการขยายการดำเนินงานและราคาขายที่สูงขึ้น ดังนั้น
เงินกู้จากสถาบันการเงินที่เพิ่มขึ้นนี้เป็นการลงทุนในมีสินทรัพย์ที่มีคุณภาพและมีเหตุผลทางธุรกิจรองรับ

  4.2 ส่วนของผู้ถือหุ้น อยู่ที่ 704 ล้านบาท ลดลง 71 ล้านบาท หรือ ลดลงร้อยละ9.16

4.3 หนี้สิน รายละเอียดเงินกู้ยืมระยะยาวอยู่ในหมายเหตุงบการเงินปี 2546 ข้อที่ 12 หน้า
20-23 ส่วนอัตราดอกเบี้ยจะลอยตัวตามดอกเบี้ยขั้นต่ำของธนาคาร
ซึ่งไม่ได้มีการป้องกันความเสี่ยงไว้
การเปลี่ยนแปลงของอัตราดอกเบี้ยตลาดจะมีผลกระทบต่อการดำเนินงานของบริษัทและบริษัทย่อย